Carys Jones | Carys Jones – Llais y Llysgennad
Pam dewis astudio trwy'r Gymraeg: Nes i ddewis astudio'r cwrs drwy gyfrwng y Gymraeg er mwyn sicrhau fy mod yn medru cymhwyso'r sgiliau newydd rwy'n dysgu trwy'r Saesneg a'r Gymraeg i sefyllfaoedd bywyd bob dydd.
Beth yw'r peth gorau am astudio cwrs trwy'r Gymraeg: Un fantais enfawr sydd i hyn, yw'r niferoedd sydd yn y seminarau, gan fod cyn lleied o bobl yn y dosbarthiadau Cymraeg mae hyn yn galluogi i'r darlithwyr gynorthwyo chi'n fwy gyda'r asesiadau sydd yn fonws o'i gymharu â'r dosbarthiadau eraill lle mae'n anodd cael perthynas dda gyda'r darlithwyr. Yn ogystal â hyn ma'r darlithwyr Cymraeg yn itha' da am neud dishgled o de fyd, haha!
Unrhyw gyngor i ddarpar fyfyrwyr sy'n poeni am astudio trwy'r Gymraeg: Peidiwch â phoeni o gwbl! Ma'r gallu i gael y cyfle i astudio'n ddwyieithog yn brofiad grêt! Does dim angen i chi boeni am safon eich Cymraeg gan fod y darlithwyr yn cyfieithu'r geiriau hir ac yn eu gwneud nhw'n syml i chi ddeall.
A fyddech chi'n annog eraill i ymgeisio am ysgoloriaeth y Coleg Cymraeg: Un o'r pethau gorau nes i cyn dechrau'r brifysgol oedd ymgeisio am ysgoloriaeth gyda'r Coleg gan ei fod yn help mawr, yn enwedig pan fydd angen prynu nwyddau a'r gyfer y modiwlau ac ambell anrheg nawr ac yn y man.